 Sanadkii 2000 markii dawladii uu madaxweynaha ka ahaa Cabdilqaasim Salaad Xasan lasoo dhisay waxaan kamid ahaa dadkii ka qayb galay xafladdii ay ku qabteen Muqdisho staduim, dad aad u fara badan ayaa maalintaas isku yimid oo garoonka buuxiyay ilaa barxadii lagu ciyaari jiray dad laciirtay, maalintaas wuxuu ku dhawaaqay in ciidamadii qaranka is aruuriyaan oo garoonka isugu yimaadaan, garoonkii wuu buuxsamay ciidamadii oo qaarkood odayaal noqday ayaa wax u bidhaameen, soona buuxiyay meeshii,waxaa maalintaas ii waramay nin ka tirsanaa warshadii hubka samayn jirtay ee Mahadaay wuxuu igu yiri: ma,u maleynaysaa in la isla helay ciidamadii iyo madaxdii guuto hebel oo dhan labo ama sadex qof maahane intii kale, ciidamadaas waxay seexan jireen garoonka kubada cagta inta aan haysan meel ay aadaan, waxayna diyaar u ahaayeen in la shaqo galiyo, intii iskugu timid meesha markay bil kabadan joogeen oo meesha gaajo iyo daryeel laaan ku dishay, wax la hadla iyo wax booqdana ay waayeen ayay waxay is weydiiyeen war horta yaa noo yeertay? 